Predkladacia správa

Ministerstvo pôdohospodárstva predkladá na medzirezortné pripomienkové konanie návrh nariadenia vlády Slovenskej republiky, ktorým sa mení nariadenie vlády Slovenskej republiky č. 309/2003 Z. z. ktorým sa ustanovujú podrobnosti o opatreniach na tlmenie afrického moru koní ako iniciatívny návrh.
Účelom predloženého návrhu je transpozícia zmien vykonaných smernicou Rady 2008/73/ES z 15. júla 2008, ktorou sa zjednodušujú postupy zostavovania zoznamov a uverejňovania informácií vo veterinárnej a zootechnickej oblasti a ktorou sa menia a dopĺňajú smernice 64/432/EHS, 77/504/EHS, 88/407/EHS, 88/661/EHS, 89/361/EHS, 89/556/EHS, 90/426/EHS, 90/427/EHS, 90/428/EHS, 90/429/EHS, 90/539/EHS, 91/68/EHS, 91/496/EHS, 92/35/EHS, 92/65/EHS, 92/66/EHS, 92/119/EHS, 94/28/ES, 2000/75/ES, rozhodnutie 2000/258/ES a smernice 2001/89/ES, 2002/60/ES a 2005/94/ES do právneho poriadku SR. 
Predložený návrh nariadenia nebude mať dopad na štátny rozpočet, na rozpočty vyšších územných celkov, rozpočty obcí, zamestnanosť, na životné ani na podnikateľské prostredie.
Návrh nariadenia vlády bol predmetom rokovania Legislatívnej rady vlády a všetky pripomienky sú zapracované do navrhovaného nariadenia vlády.
Na rokovanie vlády Slovenskej republiky sa navrhované nariadenie vlády predkladá bez rozporov.